Diari Oficial de la Generalitat Valenciana


Sumari del DOGV 3668, del 18-01-2000 (1999/10910)

RESOLUCIÓ de 22 de desembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre la Conselleria d’Obres Públiques, Urbanisme i Transports de la Generalitat Valenciana i la Universitat Internacional Menéndez Pelayo, per a la cooperació financera en la realització de diverses trobades internacionals sobre la problemàtica de l’aigua.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3668

Data del DOGV
:   18-01-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/10023


Data del document
:   22-12-1999

Organisme emissor
:   Presidència de la Generalitat

Tipus de document
:   Resolució

Descriptors 

:   * universitat
    * acta de congrés
    * cooperació administrativa
    * aigua

RESOLUCIÓ de 22 de desembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del conveni de col·laboració entre la Conselleria d'Obres Públiques, Urbanisme i Transports de la Generalitat Valenciana i la Universitat Internacional Menéndez Pelayo, per a la cooperació financera en la realització de diverses trobades internacionals sobre la problemàtica de l'aigua. [1999/X10916]
  
Subscrit, després de la tramitació prèvia reglamentària, entre la Conselleria d'Obres Públiques, Urbanisme i Transports de la Generalitat Valenciana i la Universitat Internacional Menéndez Pelayo, el 23 de novembre de 1999, un Conveni de col·laboració per a la cooperació financera en la realització de diverses trobades internacionals sobre la problemàtica de l'aigua, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 1.416/1999, i que figura com a annex d'aquesta resolució.
  
València, 22 de desembre de 1999.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració entre la Conselleria d'Obres Públiques, Urbanisme i Transports, de la Generalitat Valenciana, i la Universitat Internacional Menéndez Pelayo, per a la cooperació financera en la realització de diverses trobades internacionals sobre la problemàtica de l'aigua.
  
València, 23 de novembre de 1999.
  
Reunits:
  
D'una banda, el senyor José Ramón García Antón, conseller d'Obres Públiques, Urbanisme i Transports, facultat per a la firma d'aquest conveni per Acord del Govern Valencià, de 19 d'octubre de 1999.
  
I, d'una altra, el senyor José Luis García Delgado, rector magnífic de la Universitat Internacional Menéndez Pelayo, en nom i representació d'aquesta, d'acord amb les atribucions que té conferides per Reial Decret 1.920/1995, de 24 de novembre (BOE número 282, de 25 de novembre).
  
Exposen:
  
Primer
  
Que un dels objectius que té atribuïts la Conselleria d'Obres Públiques, Urbanisme i Transports és arbitrar mesures que promoguen l'estudi i la investigació de la problemàtica de l'aigua a la Comunitat Valenciana amb el fi d'orientar científicament les polítiques en aquest sector.
  
Segon
  
Que la Universitat Internacional Menéndez Pelayo ha programat per a 1999 i a la seua seu de València la realització de les activitats següents:
  
(Seminari internacional) La Mediterrània en la frontera de la desertificació: polítiques, programes i instruments financers, dirigit pel professor Francisco López Bermúdez.
  
(Trobada internacional) Aprofitament d'aigües reciclades, dirigit pel professor Vicente Fullana.
  
Tercer
  
Que, sent evident per a ambdues parts, la conveniència que les polítiques de l'aigua de la Generalitat Valenciana convergisquen amb les anàlisis i les propostes que a aquest respecte puguen formular-se en les activitats de la UIMP mencionades en el punt anterior, la Conselleria d'Obres Públiques, Urbanisme i Transports ha considerat molt oportú cooperar financerament amb la Universitat Internacional Menéndez Pelayo, i que li subvenciona en part la realització d'aquestes.
  
És per això pel que, ambdues parts es reconeixen amb capacitat legal suficient per a atorgar el present conveni, acorden les clàusules següents.
  
Clàusules:
  
Primera. Objecte del Conveni
  
L'objecte del present conveni és que la Conselleria d'Obres Públiques, Urbanisme i Transports subvencione a la Universitat Internacional Menéndez Pelayo la realització de les activitats següents (que tindran lloc en 1999 a la seu de València):
  
(Seminari internacional) La Mediterrània en la frontera de la desertificació: polítiques, programes i instruments financers, dirigit pel professor Francisco López Bermúdez.
  
(Trobada internacional) Aprofitament d'aigües reciclades, dirigida pel professor Vicente Fullana.
  
Els programes de totes aquestes activitats seran posats en coneixement del conseller d'Obres Públiques, Urbanisme i Transports amb la deguda antelació.
  
Segona. Obligacions de la Universitat Internacional Menéndez Pelayo
  
La Universitat Internacional Menéndez Pelayo es compromet, sense perjuí de qualsevol altra obligació que es derive de la legislació, a:
  
a) Realitzar les tasques oportunes tendents a l'organització de les activitats mencionades.
  
b) Informar a la Conselleria d'Obres Públiques, Urbanisme i Transports de l'execució de la despesa d'organització de les dites tasques, en particular:
  
Despeses de viatge, allotjament i manutenció de participants.
  
Honoraris de participants, que s'establiran entre ambdues institucions, amb determinació de cada cas de forma individualitzada.
  
Despeses de traducció simultània.
  
Beques d'assistents.
  
Despeses de difusió (publicitat, impremta, programes?).
  
Despeses de personal directament atribuïbles a aquestes activitats.
  
Despeses d'edició d'actes.
  
Unes altres despeses (material fungible, telèfon, fax, correu, hostesses?).
  
c) Fer constar la col·laboració de la Conselleria d'Obres Públiques, Urbanisme i Transports en els programes impresos i la publicitat d'aquestes activitats.
  
d) Concedir 10 matrícules gratuïtes a la Conselleria d'Obres Públiques, Urbanisme i Transports, per a l'assistència de les persones que tinga a bé designar en cada una de les restants activitats objecte d'aquest conveni.
  
e) Sotmetre's a les actuacions de control financer que corresponen a la Intervenció General en relació amb la subvenció concedida.
  
f) Comunicar a la Conselleria d'Obres Públiques, Urbanisme i Transports l'obtenció de subvencions o ajudes concedides per a la mateixa finalitat d'aquest conveni, que procedisquen de qualssevol administracions o ens públics.
  
g) Acreditar que es troba al corrent en el compliment de les obligacions tributàries i de la Seguretat Social.
  
Tercera. Aportació de la Conselleria d'Obres Públiques, Urbanisme i Transports
  
1. L'aportació de la Generalitat Valenciana, a través de la Conselleria d'Obres Públiques, Urbanisme i Transports, és d'un màxim de 5.000.000 pessetes (cinc milions de pessetes) (30.050'61 euros).
  
2. L'aportació citada serà a càrrec del capítol IV, aplicació pressupostària 07.42.216.3.803.78 de la Conselleria d'Obres Públiques, Urbanisme i Transports.
  
3. Els ingressos es realitzaran en el compte corrent número 7555999904 del Banco d'España (codi de banc 9000), a l'oficina principal (codi d'agència 0001), al carrer d'Alcalá 50, de Madrid, a nom de la Universitat Internacional Menéndez Pelayo, secció d'organismes autònoms.
  
Quarta. Incompatibilitats
  
L'import de la subvenció concedida mitjançant el present conveni no podrà superar, en cap cas, aïlladament o en concurrència amb altres ajudes o subvencions d'altres administracions o ens públics o privats, article 47.8 de la Llei de la Hisenda Pública, el cost de les activitats que ha de desenvolupar la Universitat Menéndez Pelayo, en relació amb l'objecte d'aquest conveni.
  
Cinquena. Modalitat de pagament
  
El pagament de l'aportació de la Generalitat Valenciana es farà de la manera següent:
  
Després de la justificació prèvia per part del beneficiari del compliment de la finalitat per a la qual es concedeix la subvenció. La justificació s'efectuarà amb les fotocòpies de les factures confrontades, satisfetes amb motiu de les activitats subvencionades.
  
Sisena. Resolució
  
El Govern Valencià, a proposta de la Conselleria d'Obres Públiques, Urbanisme i Transports, podrà resoldre el present conveni si les activitats objecte d'aquest no es realitzen dins de l'exercici de 1999, per causa imputable a l'entitat col·laboradora.
  
Setena. Minoracions
  
La quantitat concedida es veurà reduïda proporcionalment en atenció a la possible baixa en la realització de les activitats objecte del present conveni, per la concurrència d'altres ajudes, en compliment de l'article 47, del Decret Legislatiu de 26 de juny de 1991, del Consell de la Generalitat Valenciana.
  
Huitena. Vigència
  
El present conveni tindrà un període de vigència fins al 31 de desembre de 1999, i s'estableix com a termini màxim per a la presentació de justificants de la despesa fins al 15 de desembre de 1999.
  
Novena. Normes
  
En allò que no s'ha previst en aquest conveni seran aplicables les normes pressupostàries de la Generalitat Valenciana que regulen les transferències de capital i, si és procedent, les de caràcter estatal que regulen la mateixa matèria.
  
Ambdues parts, i en la representació que tenen cada un dels compareixents i una vegada llegit el present document, i en prova i conformitat amb el seu íntegre contingut, subscriuen i firmen per quadruplicat exemplar, al lloc i en la data indicats al principi.
  
El conseller d'Obres Públiques, Urbanisme i Transports,
  
JOSÉ RAMÓN GARCÍA ANTÓN
  
El rector de la Universitat Internacional Menéndez Pelayo,
  
JOSÉ LUIS GARCÍA DELGADO